Brazil, ɔman a oetum agye FIFA Wiadze Bɔɔlbɔ Akansi no esi ne nan do mpɛn pii (5) dze hɔn mberantsɛ a wobesi akan ama hɔn no abɔto gua. Sɛ amanaman ribesi akan a, otwar dɛ ɔman biara dze krataa a bɔɔlbfo mberantsɛ a hɔn dodow yɛ eduonu esia kɔ ma mpanyimfo dze hɔn nsa hyɛ ase. Ɔtɔ fa bi, ɔman bi tum fa ma ɔbor dɛm na afei, ohuan hɔn dodow do ma obesi eduonu esia (26). Iyi na Brazil bɔɔlbɔ mpanyimfo mmpɛ hɔnho asɛm biara ntsi no, woesi hɔn bo dze mberantsɛ eduonu esia yi abɔbɔ adze no.
Mberantsɛ a wobegyina Brazil anan mu wɔ Qatar nye iyinom:
Bɔɔlkyekyefo
Alisson (Liverpool) , Ederson (Man City), Weverton (Palmieres)
Ekyirbɔfo
D. Alves (PUMAS) , Danilo (Juventus), A. Sandro (Juventus), Alex Telles (Seville), Bremer (Juventus) , Militão (Real Madrid), Marquinhos (PSG), Thiago Silva (Chelsea)
Mfinfimbɔfo
Casemiro (Man United) , Ribeiro (Flamengo), B. Guimarães (Newcastle United) , Fabinho (Liverpool),  Fred (Man United), Paquetá (West Ham)
Atsenatowfo/enyimbɔfo
Antony (Man United), G. Jesus (Arsenal), G. Martinelli (Arsenal) Neymar (PSG) Pedro (Flamengo) , Raphinha (Barcelona),  Rodrygo (Real Madrid),  Richarlison (Tottenham Hotspur), Vinicius (Real Madrid).
Brazil bɔɔlbɔ mberantsɛ a abɔtɔ gua no, nyia obiara reka no ho asɛm papaapa nye nkan Barcelona, Juventus na PSG bɔɔlbɔnyi aberantsɛ Dani Alves a oedzi mfe eduasa akron (39) no. Seseiara, osi akan ma PUMAS a ɔwɔ Mexico. Mberantsɛ a hɔn agodzi sɔ enyi ankasa a wiadze no enyi bedzi hɔn ekyir wɔ Brazil bɔɔlbɔ mberantsɛ yinom mu nye Neymar Jnr (PSG), Vinicious Jnr (Real Madrid, Thiago Silva (Chelsea), Antony (Man United na Gabriel Jesus (Arsenal).
Wiadze nyinara enyi da Brasil kookyi a wɔfrɛ no Tite do dɛ ɔnye Brasil bɛgye afe yi Qatar FIFA Wiadze Bɔɔlbɔ Akansi no. Brazilfo wɔ Kuw G na wɔnye Switzerland, Cameroon na Serbia wɔwɔ mu.
